Hertha Federmann

Hertha Kaufmann, senere Federmann (født 9. juli 1882 i Friedrichshagen, død 19/3 1969 var en tysk forfatter.

Baggrund 
Hun var datter af bankdirektør Carl. Ed. Kaufmann. Hertha lærte i sine unge år Arnold Federmann (1877-1952) at kende. Arnold blev senere en tysk jurist, forfatter, kunst- og litteraturhistoriker . Hertha flyttede først til München og nogle år senere sammen med Arnold til Berlin. I en lang årrække boede hun og hendes mand i Berlin-Zehlendorf .

Hertha Federmann, hendes mand og hans søster, Margarete Federmann, hjalp hinanden på kryds og tværs i deres forskellige arbejde. I 1908 udgav Hertha Federmann fx en bog med titlen "Der Schatzbehalter - München, Steinicke & Lehmkuhl. Titeltegningen var udført af Margarete Federmann .

De to kvinder havde et meget tæt forhold til hinanden, og Hertha Federmann deltog i Margaretes begravelse i Ratzeburg.

Karriere 
Herthas lidenskab blev digte og sprog, og hun tog senere eksamen fra universitetet og blev Dr. phil. Hun lærte sprogene italiensk, engelsk og kinesisk. Hun rejste til Kina, England og opholdt sig i Italien og især Rom i lang tid. Hertha udgav og oversatte næsten 20 bøger og hendes medforfattere var Dante Aligheri 1265-1321, Jacopone da Todi 1236-1306 og Emily H. Young 1880-1949 . Men hendes helt store helt var og blev Dante Alighieri og hans "Guddommelige komedie". Den oversatte hun både til tysk og engelsk. På worldcat kan man se nogle af hendes mange udgivelser . Hun skrev også artikler til månedsbladet Hochland som var et katolsk kulturtidsskrift grundlagt i 1903 af Carl Muth 1867-1944. Af flere artikler kan nævnes en artikel om Herman Hesse 1877-1962, som hun skrev i 1932 i månedsbladet Hochland nummer 29. Hun skrev også andre artikler og enkelte kan ses i bogen "Deutsches Litteratur-lexikon. Das 20. Jahrhundert" - Band 8, side 313. Hendes mands værker er sjovt nok beskrevet lige oven over hendes egne værker.

Enkelte af hendes bøger signerede og dedikerede hun til personer som hun havde en tættere kontakt til. Af flere kan nævnes Walther Georg Hartmann 1892-1970 som hun den 4 juli 1930 sendte en bog. Det var et eksemplar af "Gedichte" trykt hos Deutschherren Verlag, Königsberg 1909 og med et 4-linjers påskrevet digt fra Hertha Federman. Walter Georg Hartmann var medlem af NSDAP (Nationalsozialistische Deutsche Arbeiterpartei) og han havde medlemsnummer 2.673.264. Fra sommeren 1938 blev Walther leder af det Tyske Røde Kors (DRK) udenrigskontor. Walther overtog stillingen fra Ernst-Robert Grawitz 1899-1945. Ernst var medansvarlig for massemord på handicappede og medicinske forsøg på fanger og begik mord/selvmord på/med sin familie i 1945. Fra årene 1950-1957 var Walther Georg Hartmann generalsekretær i DRK. Hertha havde en stor lidenskab for Benito Mussolini 1883-1945 og mødte ham både til selskaber i Rom og i 1937 på hans 5-dages statsbesøg i Tyskland og Berlin.

I årene efter anden verdenskrig flyttede parret til Braunschweig som ligger i den tyske delstat Niedersachsen .

I 1952 døde hendes mand  og hun flyttede senere til Labenz nær Ratzeburg i delstaten Slesvig-Holsten i det nordlige Tyskland. Her boede hun tæt på mandens søster Margarete Federmann. Hun fortsatte med at oversætte bøger og holde foredrag. Hertha Federmanns sidste udgivelse er fra 1967 og på det tidspunkt var hun 85 år gammel. Hun ligger begravet med sin mand Arnold Federmann i familiegraven på Berlins Zehlendorf-kirkegård (Nordfløj 12).

Referencer 

Forfattere fra Tyskland